
GRAD ZAGREB

           GRADSKA ČETVRT  PODSUSED – VRAPČE

               Vijeće Gradske četvrti Podsused - Vrapče

                                  Zagreb, Sigetje 2
KLASA: 026-02/20-01/292
URBROJ: 251-06-11-13-20-
Zagreb,  29. prosinca 2020.
                                                                    Z A P I S N I K
sa 48. sjednice Vijeća Gradske četvrti  Podsused - Vrapče koja je održana 29. prosinca 2020. s početkom u 18,00 sati u zgradi  Područnog ureda Susedgrad, Sigetje 2, dvorana u prizemlju.
NAZOČNI VIJEĆNICI: Dejan Kljajić, Ivka Bengez, Aljoša Bosnar, Željko Drniković, Zdenko Jušić,  Ivan Vukoja, Mirko Hrgović, Hrvoje Ribičić, Mirjana Marić, Ivan Turković
NENAZOČNI VIJEĆNICI: Branka Zorić Cindrić, Dubravko Peroš, Želimir Schauer, Marija Brajdić Vuković
SJEDNICI SLUŽBENO NAZOČNI: Jasna Lončarević, djelatnik Područnog odsjeka  
Predsjednik je dao na usvajanje zapisnik sa 47. sjednice. Vijeće je jednoglasno prihvatilo zapisnik.
Predsjednik Vijeća je predložio nadopune dnevnog reda koje su jednoglasno prihvaćene 
                                                                    DNEVNI RED
1. Odluka o izradi izmjena i dopuna urbanističkog plana uređenja Jankomir - Prisavišće
2. Zahtjevi na temelju zahtjeva građana, mjesnih odbora i ostalih
3. Pitanja i prijedlozi

Točka 1. 
Vijeće je jednoglasno usvojilo:

Z A K L J U Č A K
Vijeće Gradske četvrti Podsused – Vrapče nije suglasno s Odlukom o izradi izmjena i dopuna urbanističkog plana uređenja Jankomir – Prisavišće.

OBRAZLOŽENJE

Vijeće Gradske četvrti je na 48. sjednici od 29. prosinca 2020. raspravljalo o prijedlogu Odluke o izradi izmjena i dopuna urbanističkog plana uređenja Jankomir Prisavišće. 

Nakon provedene  rasprave usvojilo je slijedeće zaključke:

1. u skladu s članom 6. st. 1. Nacrta prijedloga izmjena i dopuna UPU „Jankomir – Prisavišće (cijela alineja 1.) ovo RT podržava ukidanje  obveze gradnje skloništa za građane za građevinske objekte površine iznad 2.000 metara na području obuhvata UPU-a, posebno i stoga što se radi o vodozaštitnom i poplavnom području predmetnih izmjena UPU-a  i području planirane izgradnje stambenog naselja blizu rijeke Save,
2. traži se brisanje iz Nacrta prijedloga IZID UPU-a odredbe čl.  6. st. 1. (cijela alineja 2.)  - „ukidanje obveze da se osma etaža visokih građevina obvezno oblikuje kao potkrovlje“  - RT traži da se osma etaža i nadalje gradi kao potkrovlje,
3. traži se brisanje iz Nacrta prijedloga IZID UPU-a  odredbe čl. st. 1. (cijela alineja 3.)  – „korekcija uvjeta gradnje za lođe i balkone kod gradnje na regulacijskog liniji“– RT traži da balkoni i lođe na prvoj etaži moraju biti izvan regulacijske linije i da se i nadalje mogu graditi jedino unutar građevinske čestice), tako zgrade budućeg stambenog naselja ne bi „visjele“ na javnoj površini.

Sukladno ranije dostavljenoj predmetnoj dokumentaciji, RT traži dopune u području primjene posebnih mjera uređenja i zaštite, a vezano za obuhvat obvezne izrade urbanističko-arhitektonskog natječaja kojim je već predviđena izgradnja Doma za starije i nemoćne, predškolske ustanove (vrtića), osnovne škole i vjerske ustanove, ovo RT dodatno traži izgradnju Doma zdravlja te dovoljnog broja parkirnih mjesta u razini zemlje, sukladno svim aktualnim i javno dostupnim podacima o gustoći naseljenosti (stanovništva)  na području UPU-u „Jankomir – Prisavišće“, čije se izmjene i dopune u ovom predmetu traže.

Rasprava: Kljajić, Jušić
Točka 2.
ZAKLJUČCI VEZANI ZA PROMET:

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo komunalne poslove i promet, odjela za promet, postavljanje uspornika za smirivanje prometa u ulici Jačkovina kod kbr. 68 do 78, s područja Mjesnog odbora Vrapče-centar.
Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo komunalne poslove i promet, odjela za promet, očitovanje o nerealizaciji rješenja:

· obilježavanje pješačkog prijelaza u Debanićevoj ulici u zoni raskrižja s Ilicom te postavi prometne signalizacije “pješački prijelaz”,

· postavljanje stupića u Vrapčanskoj ulici ispred kbr. 9,

· postavljanje prometnog ogledala na raskrižju ulica Potok i Đuretki.
Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet komisijski očevid na terenu i hitno postupanje po zahtjevima građana, roditelja djece, OŠ Dragutina Tadijanovića, kojima se treba osigurati siguran put prema školi.

Vijeće od naprijed navedenog ureda traži obnovu prometne signalizacije, postavljanje mjerača brzine, dodatne znakove i stupiće i kod ostalih osnovnih škola s područja Podsused-Vrapča.

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet izradu projektne dokumentacije za izgradnju parkirališta na k.č. br. 1497/1, 1497/6 i 1497/7 ko. Stenjevec (vlasništvo Grad Zagreba), a na kojima se trenutno nalaze vrtovi stanovnika okolnih zgrada (Crnojezerske ulice i Ulice kerestinečkih žrtava).

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet, uvođenje autobusne linije Vrapčanska aleja – Oranice – Jarun.

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet, premiještanje prometnog znaka za invalide sa sredine nogostupa u Ul. Stjepana Ladiše kod kbr. 3, kao i premiještanje prometnog znaka sa sredine nogostupa na križanju Ul. Stjepana Ladiše i Perjavice. 

Naprijed navedeni znakovi bi trebali biti na prikladnom mjestu kako ne bi ometali kretanje osoba s invaliditetom.

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo komunalne poslove i promet, odjela za promet, izlazak na teren te predlaganje adekvatnih lokacija za postavljanje umjetnih izbočina u Ulici Potok, kako bi u navedenoj ulici došlo do smirivanja prometa.
Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, komisijski očevid i uvođenje adekvatne prometne regulacije kako bi se osigurala sigurnost svih sudionika u prometu na raskršću Medpotoka, Orešja i Jamina.

Vijeće Gradske četvrti Podsused – Vrapče traži od Vodoopskrbe i odvodnje d.o.o. rješavanje problema oborinske odvodnje u Crnojezerskoj ulici kao i Ulici kerestinečkih žrtava.

Vijeće Gradske četvrti Podsused – Vrapče suglasno je s postavljanjem uspornika na Trdicama kod kbr. 46, 47 i 52, s područja Mjesnog odbora Gornje Vrapče.

Vijeće Gradske četvrti Podsused – Vrapče suglasno je s postavljanjem znaka zabrane zaustavljanja i parkiranja, osim korisnika i djelatnika škole, od 07:00 do 19:00 na ulazu u Osnovnu školu Gornje Vrapče, Vrapčanska 188.

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo komunalne poslove i promet, Sektora za komunalno i prometno redarstvo, pojačan nadzor vezan za nepropisno parkiranje u Žagarovoj ulici.
Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za pomet, postavljanje znakova „Zabrana zaustavljanja i parkiranja“, s dopunskom pločom „pauk“ na ulazu u Žagarovu ulicu iz Bolničke ceste. 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo komunalne poslove i promet, odjela za promet, postavljanje uspornika ispred kbr. 6 do kbr. 8, u Ulici Majke Terezije, s područja Mjesnog odbora Vrapče-centar.
Rasprava: Kljajić, Vukoja, Hrgović, Bosnar, Jušić
OSTALI  ZAKLJUČCI:

Vijeće je jednoglasno usvojilo:
Vijeće Gradske četvrti Podsused – Vrapče traži od Gradskog ureda za mjesnu samoupravu te Zagrebačkih tržnica očitovanje o rokovima koji se odnose na:

· Pravomoćnost građevinske dozvole za uređivanje tržnice u Vrapču,
· Predviđenom početku i završetku radova (navesti datume),
· Očitovanje o tome jesu li osigurana sredsva za izgradnju tržnice u Vrapču, te kojim planom.
Vijeće Gradske četvrti Podsused – Vrapče traži od Vodoopskrbe i odvodnje da u svoje Planove uvrsti izgradnju kanalizacije u ulici Krvarić od kbr. 78A do kbr. 102 s područja Mjesnog odbora Gornje Vrapče.
Vijeće Gradske četvrti Podsused – Vrapče traži od Zagrebačkog holding, podružnice Čistoće, postavljanje koševa za smeće duž ulica: Sigetje, Gajnice i Medpotoki, s područja Mjesog odbora Gajnice.
Vijeće Gradske četvrti Podsused – Vrapče traži od Zagrebačkog holding, podružnice Čistoće, postavljanje kontejnera za plastiku i staklo na raskršću Ulice Mahamte Gandhija i Jovinovačke lice, s područja Mjesnog odbora Gajnice.
Vijeće Gradske četvrti Podsused – Vrapče traži od Zagrebačkog holding, podružnice Čistoće, postavljanje koševa za pseći izmet duž ulice Medpotoki, s područja Mjesog odbora Gajnice.

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, sektora za ceste, uvrštavanje čestica: 1052/1, 1050,1013/2,1022, 1025 ko. Vrapče, Ulica Komedini u nerazvrstane ceste.

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Sektora za građenje komunalne infrastructure, postavljanje javne rasvjete u Ulici Don Bosca od kbr. 19 do 21.
Rasprava o navedenim zaključcima: Kljajić, Bosnar
Završeno u 18:35  sati.      

                                                                                    Predsjednik VGČ

                                                                                                                 Dejan Kljajić, v.r.

